OzLabs/hebrew-wiki-articles huggingface dataset:
הדיוויזיה הראשונה (בוואריה)

הדיוויזיה המלכותית הבווארית הראשונה (בבווארית: 1. Königlich Bayerische Division) הייתה דיוויזיה בצבא הבווארי ומאוחר יותר בצבא הקיסרות הגרמנית, אשר לחמה במלחמת אוסטריה–פרוסיה, במלחמת צרפת–פרוסיה ובמלחמת העולם הראשונה ופורקה ב-1919.

==היסטוריה==
הדיוויזיה הוקמה ב-27 בנובמבר 1815, והיא נקראה בשמות שונים במהלך השנים.

===מלחמת אוסטריה–פרוסיה===
במהלך מלחמת אוסטריה–פרוסיה לחמה הדיוויזיה נגד הפרוסים, והשתתפה בקרב קיסינגן ובקרב הלמשטדט.

===מלחמת צרפת–פרוסיה===
במהלך מלחמת צרפת–פרוסיה לחמה הדיוויזיה כחלק מהקורפוס הבווארי הראשון, אשר נשלח לסייע לפרוסים כחלק מהארמייה השלישית בפיקוד פרידריך, נסיך הכתר של פרוסיה. הבווארים השתתפו בקרב וורת, קרב בומונט, קרב באזיי וקרב סדאן. לאחר המלחמה התבצע איחוד גרמניה ומדינות גרמניה השונות אוחדו ליצירת הקיסרות הגרמנית. כחלק מרפורמה זו, אוחדו צבאותיהן של שאר המדינות עם הצבא הפרוסי ליצירת צבא הקיסרות הגרמנית. 

מכיוון שבוואריה הייתה המדינה הגדולה ביותר בקיסרות אחרי פרוסיה, היא נהנתה מפריבילגיות שונות שהתבטאו בין היתר בתחום הצבאי. בעוד שבעתות מלחמה היו חייבות שאר המדינות לאחד את המטות הכלליים של צבאותיהן עם המטכ"ל הפרוסי, בוואריה הורשתה להחזיק מטכ"ל עצמאי. בעתות מלחמה היו הדיוויזיות של שאר המדינות מתאחדים עם הדיוויזיות הפרוסיות ובהתאם לכך ממוספרים מחדש. הדיוויזיות הבוואריות נותרו עצמאיות ושמרו על המספור המקורי שלהם.

===מלחמת העולם הראשונה===
עם פרוץ מלחמת העולם הראשונה באוגוסט 1914, הייתה הדיוויזיה תחת פיקוד אלברט פון שוך. הדיוויזיה נערכה בחזית המערבית כחלק מהקורפוס הבווארי הראשון במסגרת הארמייה השישית אשר חייליה גויסו בעיקר מבוואריה, והייתה תחת פיקוד רופרכט, נסיך הכתר מבוואריה. בשנת 1915 הועבר רגימנט מהדיוויזיה לקורפוס האלפיני, אשר נשלח לחזית האיטלקית. הדיוויזיה לקחה חלק בקרב לורן, ולאחר מכן במלחמת החפירות באזור פיקרדי, פרון ואראס. הדיוויזיה השתתפה בקרב ורדן וב, ובשנת 1918 לחמה במתקפת האביב ובמתקפת מאה הימים. הדיוויזיה פורקה עם סיום המלחמה ופירוקה של ממלכת בוואריה (והקיסרות הגרמנית בכלל).

==מפקדים==
* גנרל לויטננט יוהאן בפטיסט שטפן (8 בינואר 1869 - 17 ביולי 1870)
* גנרל מיור קרל פון דיטל (18 ביולי 1870 - 11 באפריל 1873)
* גנרל לויטננט קרל פון אורף (12 באפריל 1873 - 4 ביולי 1875)
* גנרל לויטננט אנטון פון טיפנבאך (7 באוגוסט 1875 - 23 ביולי 1878)
* גנרל לויטננט הוגו פון דיל (24 ביולי 1878 - 15 ביוני 1881)
* גנרל לויטננט לאופולד, נסיך בוואריה (16 ביוני 1881 - 2 במרץ 1887)
* גנרל לויטננט ארנולף, נסיך בוואריה (3 במרץ 1887 - 7 ביולי 1892)
* גנרל מיור הוגו פון הלוויג (8 ביולי 1892 - 20 בספטמבר 1892)
* גנרל לויטננט פרנץ ברג (21 בספטמבר 1892 - 15 ביוני 1894)
* גנרל לויטננט היינריך פון קסילנדר (16 ביוני 1894 - 21 במרץ 1900)
* גנרל לויטננט אלברט פון קניץ (22 במרץ 1900 - 24 בינואר 1904)
* גנרל לויטננט רופרכט, נסיך בוואריה (27 בינואר 1904 - 18 באפריל 1906)
* גנרל לויטננט אוטו קרס פון קרסנשטיין (19 באפריל 1906 - 21 במאי 1910)
* גנרל לויטננט אויגן פון בנצינו (22 במאי 1910 - 17 בדצמבר 1913)
* גנרל לויטננט אלברט פון שוך (18 בדצמבר 1913 - 12 בינואר 1917)
* גנרל מיור רודולף דאנר (12 בינואר 1917 - 18 בדצמבר 1919)

==קישורים חיצוניים==

* [https://web.archive.org/web/20070930152518/http://www.1914-18.info/erster-weltkrieg.php?u=258&info=1.Bayerische-Infanterie-Division הדיוויזיה הבווארית הראשונה]
1
1
קבוצת הארמיות לאופולד מבוואריה

קבוצת הארמיות לאופולד מבוואריה (בגרמנית : Heeresgruppe Prinz Leopold von Bayern) הייתה קבוצת ארמיות של הצבא הגרמני, שפעלה נגד רוסיה בין ה-5 באוגוסט 1915 ועד ה-15 בדצמבר 1917 במהלך מלחמת העולם הראשונה. ב-29 באוגוסט 1916 שונה שמה לקבוצת הארמיות ווירש.

== 1915 - 1917 ==
קבוצת הארמיות הוקמה באוגוסט 1915, לאחר כיבוש ורשה על ידי הארמייה התשיעית תחת פיקודו של לאופולד, נסיך בוואריה. קבוצת הארמיות הייתה מורכבת רק מהארמייה התשיעית וממפקדת קבוצת הארמיות. כשהארמייה התשיעית פורקה ביולי 1916 והועברה לבלקנים, נותרה קבוצת הארמיות קיימת, אך כעת היא הייתה בפיקודו של רמוס פון ווירש, משום שהנסיך לאופולד מבוואריה הפך למפקד העליון של החזית המזרחית. קבוצת הארמיות פורקה לבסוף ב-15 בדצמבר 1917. 

== סדר הכוחות ==
* הארמייה התשיעית הגרמנית (לאופולד, נסיך בוואריה) (עד יולי 1916) 
* פלגת הארמייה ווירש (רמוס פון ווירש) 
קטגוריה:יחידות צבא גרמניות במלחמת העולם הראשונה
מדונה (לטביה)

מדונה (בלטבית: Madona; בגרמנית: Modohn, מודון) היא בירת מחוז מדונה בלטביה. העיר שוכנת בחבל וידזמה במרכז המדינה ובמרחק של כ-130 קילומטרים מזרחית לריגה, בירת לטביה. בעיר מתגוררים כ-7,500 תושבים (נכון ל-2019).

== היסטוריה ==

העיירה מוזכרת לראשונה בכתבי הכנסייה כבר ב-1461, ולאחר שהייתה בשליטת שוודיה, היא הועברה לשליטת הצאר הרוסי.

== יהודי העיירה ==
לאחר מלחמת העולם הראשונה התגבשה במדונה קהילה יהודית זעירה, וב-1920 נמנו כ-19 יהודים. עד 1935 גדלה הקהילה לכדי 115 יהודים, שהיוו כ-5% מכלל אוכלוסיית העיירה.

במהלך מלחמת העולם השנייה ולאחר הכיבוש הנאצי של השטח בתחילת יולי 1941, החלו הגרמנים לעצור את תושביה היהודיים של העיירה, כשרק יהודים מעטים הספיקו להימלט לפני הכיבוש. הדיכוי כלפיהם בוצע בהדרגתיות - משעות עוצר ואיסור להיכנס למוסדות תרבות ופנאי, עד לגרושם מבתיהם וריכוזם באזורים ייעודיים - תושביה היהודיים של מדונה פונו לשולי העיירה, לשם רוכזו גם יהודים מכפרים סמוכים, ונאסר עליהם לעזוב את השטח או לעבוד - למעט בעבודות כפייה יזומות. בגטו היו כ-150 יהודים.

באוגוסט 1941 נרצחו יהודי מדונה והכפרים הסובבים בירי ביער סמצרסקי הקרוב באזור הכפר לדזונה . לאחר הרצח, שבוצע על ידי לטבים מקומיים מקומנדו ארייס בפיקוח הנאצים, הודיעו במבואות העיירה כי היא 'נקייה מיהודים' (Judenrein). לאחר שהצבא האדום שחרר את העיר ב-1944, חיילים יהודים איתרו כמה ממשתפי הפעולה הלטבים וביצעו נגדם פעולות עונשין.

==קישורים חיצוניים==

* [https://dbs.bh.org.il/he/מאדונה/מקום קהילת יהודי מאדונה] באתר בית התפוצות
* 
* 
* 

== הערות שוליים ==

קטגוריה:לטביה: ערים
קטגוריה:יישובים שהוקמו ב-1926
Kleinschnittger F125

Kleinschnittger F125 היא מכונית מיקרו קבריולה מתוצרת יצרנית מכוניות המיקרו הגרמנית Kleinschnittger אשר יוצרה בין השנים 1950–1957 בעיר ארנסברג.

=="Kleinschnittger F125"==

* ב-26 באפריל 1950 הוצגו חמשת הדגמים הראשונים בצבעים: חום, ירוק, שחור, שנהב (גוון לבן צהבהב), וחום כהה.
* דגם פתוח לחלוטין (חלון רוחבי קדמי בלבד).
* 2 מושבים.
* ללא דלתות.
* מנוע קדמי.
* מנוע בנזין.
* גוף הרכב נבנה מאלומיניום.
* גג חרום בלבד (ראו תמונה).

===סדרות===
* "Kleinschnittger F125" (יוצרו 1,980 יחידות).
* "Kleinschnittger F250" (יוצרו 26 יחידות, משנת 1956).

== תמונות ==
<gallery mode="packed" heights="120">
קובץ:Kleinschnittger F125 000 000 1950-1957 backright 2011-04-10 U.jpg | דגם "Kleinschnittger F125"
קובץ:Kleinschnittger.jpg | דגם "Kleinschnittger F125"
קובץ:090501-Kleinschnittger-01.jpg | דגם "Kleinschnittger F125"
קובץ:090501-Kleinschnittger-03.jpg | דגם "Kleinschnittger F125" - מבט לתא הנהג ולוח מחוונים (מצד ימין שעון אנלוגי)
קובץ:090501-Kleinschnittger-05.jpg | דגם "Kleinschnittger F125" - מבט ללוח מחוונים
קובץ:090501-Kleinschnittger-04.jpg | דגם "Kleinschnittger F125" - מבט למנוע
קובץ:Kleinschnittger Motor.jpg | דגם "Kleinschnittger F125" - מבט למנוע
קובץ:090501-Kleinschnittger-07.jpg | דגם "Kleinschnittger F125" 
קובץ:Kleinschnittger F125 1.1.jpg | דגם "Kleinschnittger F125" 
קובץ:Kleinschnittger F 125 I 1954.jpg | דגם "Kleinschnittger F125" שנת 1954
קובץ:Kleinschnittger F 125 I Baujahr 1953 mit Verdeck.jpeg | דגם "Kleinschnittger F125", שנת 1953 כולל גג חרום
</gallery>

==ראו גם==
* מכונית מיקרו

== קישורים חיצוניים ==

* 
* 
* [https://www.autobild.de/klassik/bilder/kleinschnittger-f-125-1183570.html#bild1 דגם "Kleinschnittger F125" - תמונות] (autobild.de/klassik/bilder/kleinschnittger-f-125)

== הערות שוליים ==

קטגוריה:מכוניות מיקרו
קטגוריה:מכוניות קבריולה
קטגוריה:דגמי מכוניות שהושקו ב-1950
קטגוריה:כלי רכב גרמניים
חוזה פריז (1802)

חוזה פריז הוא הסכם שנחתם ב-25 ביוני 1802 בין הרפובליקה הצרפתית הראשונה (שהייתה תחת שלטונו של נפוליאון בונפרטה) לבין האימפריה העות'מאנית (שהייתה תחת שלטונו של סלים השלישי). צורתו הסופית של ההסכם הראשוני שנחתם בפריז ב-9 באוקטובר 1801, הביא לסיום מסע נפוליאון בארץ ישראל והביא את היחסים של צרפת והאימפריה העות'מאנית לסטטוס קוו שלפני המלחמה. באמנה זו, האימפריה העות'מאנית אימצה גם את הסכם אמיין, הסכם השלום שנתחם בין צרפת לבין בריטניה ב-25 במרץ 1802, שבאה בעקבות כניעת הכוחות הצרפתיים לבריטים באלכסנדריה שבמצרים.

היחסים שבין האימפריה העות'מאנית לבין צרפת היו מתוחים עם הרכישה הצרפתית של האיים היוניים ב-1797, והתעמולה האנטי-עות'מאנית שהפיצו סוכנים צרפתים בבלקן. כאשר פלשו הצרפתים למצרים, ב-9 בספטמבר 1798, הכריזה האימפריה העות'מאנית על מלחמה עם צרפת. לאחר מכן, ב-23 בדצמבר 1798, האימפריה העות'מאנית חתמה על הסכם ברית עם רוסיה. זו הייתה תחילתה של הקואליציה האנטי-צרפתית השנייה. במהלך המלחמה, איי יוון נכבשו מחדש על ידי האימפריה העות'מאנית עם עזרה מרוסיה.

האמנה השתמשה בשלושה לוחות שנה: לוח השנה המהפכני בצרפת, הלוח המוסלמי והלוח הגרגוריאני. מהצד הצרפתי, שארל-מוריס דה טליראן חתם על האמנה. מהצד העות'מאני, מחמד סייד גליפ פאשה חתם על האמנה. לאחר ההסכם, האימפריה העות'מאנית שמרה על יחסים טובים עם צרפת.

== לקריאה נוספת ==
<div class="mw-content-ltr">
* Roger Dufraisse et Michel Kerautret, La France napoléonienne. Aspects extérieurs, 1799-1815, Seuil, Paris, 1999. , BnF 37057285.
</div>

== קישורים חיצוניים ==

<div class="mw-content-ltr">
* [http://www.napoleon-series.org/research/government/diplomatic/c_ottoman.html Text online]
* Kahraman Sakul. [https://repository.library.georgetown.edu/bitstream/handle/10822/553132/sakulKahraman.pdf?sequence=1 An Ottoman Global Movement: War of Second Coalition in the Levant] PhD diss. Georgetown University, 2009.
</div>

קטגוריה:קצרמר האימפריה העות'מאנית
קטגוריה:קצרמר צרפת
קטגוריה:1802
קטגוריה:פריז: היסטוריה
קטגוריה:הרפובליקה הצרפתית הראשונה
פריז 1802
פריז (1802)
פריז 1802
פריז 1802
חוזה פריז (1802)
הזיז הווי של הלסת התחתונה

הגולגולת במבט מהצד. הזיז הווי מסומן באדום.
הַזִּיז הַוָּוִי של הלסת התחתונה (באנגלית: Coronoid process of the mandibule) הוא זיז עצם שבחלקו הקדמי והעליון של הענף של הלסת התחתונה.

==קישורים חיצוניים==

==הערות שוליים==

קטגוריה:מערכת השלד
קטגוריה:עצמות הגולגולת
תהילים קל"א

תהילים קל"א הוא המזמור המאה שלושים ואחד בספר תהילים ואחד ממזמורי קובץ שירי המעלות. הוא מהמזמורים הקצרים בספר תהילים ומכיל שלושה פסוקים בלבד. המזמור מביע את תלותו של הדובר ועם ישראל באלוהיו.

==מבנהו ותוכנו של המזמור==
יש המחלקים את המזמור לשני חלקים: בחלק הראשון, מתאר בעל המזמור את מצבו האישי וזאת תוך כדי פנייה לה' ממקום של אמונה והכרה באפסות האדם (פסוקים א'-ב'). בחלקו השני פונה משורר תהילים לעם ישראל (פסוק ג'). הזיקה בין חלקו הראשון של המזמור לחלקו השני אינה ברורה, אך יש שפירשו כי חלקו הראשון של המזמור מציג את הליכותיו הצנועות של הדובר בתפילתו, כדי שישמשו דוגמה לעם ישראל, שלא יבטחו במעשיהם אלא ייחלו אל ה' תמיד וייפנו אליו בכל דבר ועניין, כנזכר בפסוק האחרון.

==המזמור בליטורגיה==
בחלק מקהילות אשכנז, נוהגים לומר מזמור זה (יחד עם "ברכי נפשי" ושאר מזמורי שיר המעלות) אחרי תפילת מנחה של שבתות החורף, כלומר משבת בראשית עד (ולא עד בכלל) שבת הגדול.

==המזמור בתרבות==
המזמור זכה לביצוע וללחנם של דוד ד'אור ותומר הדדי.

מזמורי צ'יצ'סטר היא יצירה מאת ליאונרד ברנשטיין לנער סופרן או קונטרה-טנור, רביעיית סולנים, מקהלה ותזמורת (3 חצוצרות בסי במול, 3 טרומבונים, טימפני, כלי הקשה (5 נגנים), 2 נבלים וכלי קשת). בעיבוד מאת המלחין תפקיד התזמורת הופחת בגודלו לעוגב, 2 נבלים וכלי הקשה. את הטקסט ארגן ברנשטיין עצמו מתוך כתבי תהילים. בחלק הראשון תהילים ק' וק"ח, בחלק השני תהילים ב' וכ"ג, ובחלק השלישי תהילים קל"ג ומזמור זה.

==קישורים חיצוניים==

* 
* 
*

==הערות שוליים==

קטגוריה:שיר המעלות
קלא
קוברה יורקת שחורה

קוברה יורקת שחורה המכונה לעיתים קוברת זברה יורקת (שם מדעי: Naja nigricincta) היא מין של קוברה יורקת החיה ברחבי אפריקה הדרומית והיא ארסית מאוד. כמה חוקרים סוברים שהיא בעצם תת-מין של קוברה יורקת שחורת-צוואר.

קוברה זו מגיעה לאורך 1.2-1.5 מטר וצבעה שחור עד אפור כהה, ורדרד, צהוב ולעיתים גם לבן כשהגוף מוקף בפסים אנכיים כהים. הפרטים הצעירים מכילים פחות פסים מהבוגרים. ראש הקוברה רחב ובדומה למינים קרובים היא יכולה לפרוש את צווארה, שגם הוא שחור עם פס אופקי צהוב, כדי להרתיע אויבים. אם זה לא עוזר היא יכולה לפעור את לועה ולירוק דרך ניביה ארס היכול לעוור את עיני האויב, גם ממרחק של 2 מטרים. ארס זה יכול לעוור לזמן רב ולעיתים אף באופן קבוע.

נשיכת הקוברה עצמה קטלנית בהרבה מהיריקה והיא יכולה לגרום לשיתוק מהיר, דימום פנימי מסיבי ופגיעה בפעילות הלב. ללא טיפול מהיר יכולה הקוברה להרוג אדם תוך כמה שעות, אך הארס נועד בעיקר עבור טרפה הכולל מיני מכרסמים, זוחלים מדבריים לרבות שאר נחשים וטרף פגיע אחר. קוברה זו שוכנת מדבריות ואזורים יבשים והיא משיגה את כל הנוזלים שלה מהטרף.

===תת-מינים===

ישנם 2 תת-מינים לקוברה זו:
* Naja nigricincta nigricincta - נפוצה בצפון ובמרכז נמיביה ובדרום אנגולה. קוברה זו בעלת פסים רבים יותר מקרובתה.
* Naja nigricincta woodi - נפוצה בדרום נמיביה, דרום בוטסואנה, לסוטו ובדרום אפריקה. היא כהה מעט יותר מקרובתה.

קוברה יורקת בתוך [[הפארק הלאומי אטושה]]
==קישורים חיצוניים==

קטגוריה:פתניים
קטגוריה:דרום אפריקה: זוחלים
קטגוריה:מדבר קלהרי: בעלי חיים
טרי דיסינג'ר

טרי גילברט דיסינג'ר (באנגלית: Terry Gilbert Dischinger; 21 בנובמבר 1940 – 10 באוקטובר 2023) היה כדורסלן אמריקאי, אשר שיחק בליגת ה-NBA בין השנים 1962–1973. לאורך הקריירה נבחר 3 פעמים למשחק האולסטאר של ה-NBA, והעמיד ממוצעים כוללים של 13.8 נקודות, 5.6 ריבאונדים ו-1.8 אסיסטים למשחק.

==קריירת מכללות==
דיסינג'ר נולד בעיר טרה הוט שבאינדיאנה, ובין השנים 1958–1962 למד באוניברסיטת פרדו אשר בלפאייט המערבית, אינדיאנה. בכל שלוש עונותיו בקבוצת האוניברסיטה הוביל את קלעי מחוז "Big Ten", עם ממוצעים של 26.3, 28.2 ו-30.3 נקודות למשחק, בהתאמה. בעונתו הראשונה נבחר לחמישייה השנייה של העונה בליגת המכללות, ובשתי העונות הבאות נבחר לחמישייה הראשונה של העונה (First-team All-American).

==נבחרת ארצות הברית==
בשנת 1960, בהיותו סטודנט בפרדו, השתתף באולימפיאדת רומא כחבר נבחרת ארצות הברית. לאורך הטורניר ניצחה ארצות הברית את כל משחקיה בהפרש ממוצע של כ-42 נקודות, וזכתה במדליית הזהב. דיסינג'ר עצמו פתח בכל שמונת המשחקים וקלע 11.8 נקודות בממוצע למשחק, כקלעי הרביעי של הנבחרת אחרי אוסקר רוברטסון, ג'רי לוקאס וג'רי וסט. בשנת 2010 הוצגה נבחרת ארצות הברית באולימפיאדת רומא, בשלמותה, בהיכל התהילה של הכדורסל.

==קריירת משחק ב-NBA==
דיסינג'ר (מימין) לצד [[גאס ג'ונסון, וולט בלאמי, צ'ארלס הארדנט ורוד ת'ורן]]
בדראפט ה-NBA{{כ}} 1962 נלקח דיסינג'ר בבחירה השמינית על ידי קבוצת שיקגו זפרס, לקראת עונתה השנייה ב-NBA. כבר בעונת הרוקי שלו נבחר להשתתף במשחק האולסטאר לאחר שרשם ממוצעים של 25.5 נקודות ו-8.0 ריבאונדים למשחק. כמו כן זכה דיסינג'ר בתואר רוקי העונה, ונבחר לחמישיית הרוקיז של העונה לצד ארבעת חברי היכל התהילה לעתיד ג'ון האבליצ'ק, צ'ט ווקר, דייב דבושר וזלמו בייטי. בעונתו השנייה, בה עברה קבוצתו לבולטימור, קלע 20.8 נקודות למשחק ונבחר בשנית למשחק האולסטאר, לצד חברו לקבוצה וולט בלאמי.

ביוני 1964 הועבר בטרייד לדטרויט פיסטונס, יחד עם רוד ת'ורן ודון קוג'יס, בתמורה לביילי האוול, דון אול ושלושה שחקנים נוספים. באותה עונה נבחר בפעם השלישית והאחרונה בקריירה להשתתף במשחק האולסטאר, לאחר שקלע 18.2 נקודות למשחק. בסיום עונתו הראשונה בדטרויט עזב את ה-NBA והתגייס לצבא ארצות הברית, בו שירת במשך כשנתיים.

בשנת 1967 חזר לדטרויט פיסטונס, במדיה שיחק ב-5 העונות הבאות. בעונת העפיל עם דטרויט לשלב הפלייאוף, בפעם היחידה בקריירה, והודח כבר בסיבוב הראשון מול בוסטון סלטיקס (2–4). ביולי 1972 נשלח בטרייד לפורטלנד טרייל בלייזרס, וכשנה לאחר מכן פרש ממשחק.

נפטר ב-10 באוקטובר 2023.

==קישורים חיצוניים==

==הערות שוליים==

קטגוריה:אינדיאנה: כדורסלנים
קטגוריה:כדורסלני אוניברסיטת פרדו
קטגוריה:כדורסלני שיקגו זפרס
קטגוריה:כדורסלני בולטימור בולטס (1963–1973)
קטגוריה:כדורסלני דטרויט פיסטונס
קטגוריה:כדורסלני פורטלנד טרייל בלייזרס
קטגוריה:משתתפי משחק האולסטאר של ה-NBA
קטגוריה:כדורסלני נבחרת ארצות הברית
קטגוריה:כדורסלנים אמריקאים
קטגוריה:משתתפי אולימפיאדת רומא (1960)
קטגוריה:אלופים אולימפיים אמריקאים: כדורסל
קטגוריה:חברי היכל התהילה של כדורסל המכללות
קטגוריה:בחירות דראפט של שיקגו זפרס
קטגוריה:אמריקאים שנולדו ב-1940
קטגוריה:אמריקאים שנפטרו ב-2023
מתיאס וסינו

מתיאס וסינו (באנגלית: Matías Vecino; נולד ב-24 באוגוסט 1991) הוא כדורגלן אורוגוואי המשחק בעמדת הקשר בלאציו ובנבחרת אורוגוואי.
==קריירת מועדונים==
וסינו נולד למשפחה בעלת שורשים איטלקיים, והוא מחזיק באזרחות איטלקית.

וסינו החל את קריירת הבוגרים שלו במדי סנטרל אספניול ב-2010, לפני שעבר לנסיונל לקראת עונת 2011/2012.

בינואר 2013 חתם וסינו בפיורנטינה, בחוזה ל-4 שנים תמורת 2.5 מיליון אירו על פי דיווחים. אף על פי כן, ההעברה עוכבה עד לחלון ההעברות של הקיץ באותה השנה.

ב-26 בספטמבר 2013 ערך וסינו את הופעת הבכורה שלו בליגה האיטלקית, ובקבוצה בכלל - בהפסד 1–2 לאינטר מילאנו. בסך הכחל בעונה זו צבר וסינו רק 6 הופעות, אחת בלבד בהרכב, מה שגרם לקבוצה לשלוח אותו להשאלה בת חצי שנה בקליארי, עם אופציית קנייה שלא מומשה לבסוף.

בעונה העוקבת הושאל וסינו לאמפולי. וסינו החל גם את עונת 2015/2016 באמפולי, אבל חזר לקבוצת האם שלו בינואר, שם ביסס את מעמדו בהרכב הראשון. במאי 2016 חתם וסינו על הארכת חוזה בפיורנטינה לחמש עונות נוספות.

ב-2 באוגוסט 2017 חתם וסינו באינטר מילאנו לחוזה של ארבע שנים תמורת 24 מיליון אירו ששולמו לפיורנטינה.

את הופעת הבכורה שלו בקבוצה ערך מול קבוצתו הקודמת, פיורנטינה, ב-20 באוגוסט 2017. וסינו השלים 90 דקות באותו משחק בו ניצחה אינטר 0–3. במשחק אחרי, מול רומא, כבש וסינו את שערו הראשון במדי הקבוצה, בניצחון 1–3 בסטאדיו אולימפיקו, במה שהיווה את ניצחון החוץ הראשון של הנראזורי על רומא מזה 9 שנים. ב-20 במאי 2018 כבש וסינו את שער הניצחון של אינטר נגד לאציו, במשחק שנגמר בתוצאה 2–3 וקבע כי אינטר תחזור לליגת האלופות לאחר שש שנות היעדרות מהמפעל.

ב-1 באוגוסט 2022 חתם וסינו בלאציו לשלוש שנים.

==קריירה בינלאומית==
וסינו שימש קפטן בנבחרת אורוגוואי עד גיל 20 באליפות אמריקה הדרומית לנבחרות צעירות ב-2011 ובמונדיאלטו באותה שנה. וסינו גם כבש את שער ההעפלה של הנבחרת למשחקים האולימפיים בלונדון ב-2012. ב-25 במרץ 2016 ערך את הופעת הבכורה שלו בנבחרת, במשחק נגד ברזיל. וסינו שיחק במדי הנבחרת גם במונדיאל 2018.

נכלל בסגל נבחרת אורוגוואי בטורניר מונדיאל 2022.

==תארים==
;אינטר
* אליפות איטליה: 2020/2021
*הסופר קאפ האיטלקי: 2021
*גביע האיטלקי: 2021/2022

==קישורים חיצוניים==

== הערות שוליים ==

קטגוריה:כדורגלנים אורוגוואים
קטגוריה:קשרי כדורגל אורוגוואים
קטגוריה:כדורגלני נסיונל
קטגוריה:כדורגלני פיורנטינה
קטגוריה:כדורגלני קליארי
קטגוריה:כדורגלני אמפולי
קטגוריה:כדורגלני אינטר מילאנו
קטגוריה:כדורגלני לאציו
קטגוריה:כדורגלני מונדיאל 2018
קטגוריה:כדורגלני קופה אמריקה 2019
קטגוריה:כדורגלני קופה אמריקה 2021
קטגוריה:כדורגלני מונדיאל 2022
קטגוריה:אורוגוואים שנולדו ב-1991
נחש אלמוגים אריזוני

נחש אלמוגים מסתתר תחת ענפים ב[[אריזונה.]]
נחש אלמוגים אריזוני (שם מדעי: Micruroides euryxanthus) הוא מין יחיד בסוגו של נחש ארסי ממוצא צפון אמריקאי החי באזורי המדבר והערבות של צפון-מערב מקסיקו ודרום ארצות הברית בעיקר סביב אריזונה, ניו מקסיקו ומערבה עד מפרץ קליפורניה. למרות שהוא דומה למיני זעמן אלמוגי הוא למעשה שייך למשפחת הפתניים וקרוב לסוג הארסי פתן אלמוגי.
== מאפיינים ==
אור נחש זה 28-61 ס"מ והוא בעל דפוס של פסים בצבע שחור-צהוב בהיר-אדום כאשר גם הזנב וגם הראש שחורים. דפוס זה עלול לבלבל מאחר שהוא דומה לזה של הזעמן האלמוגי שאינו ארסי. ואולם לנחש קטן זה ישנו ארס המכיל נוירוטוקסינים חזקים מאוד ביחס לגודלו.

נחש זה מצוי באזורי מדבר, מישורים ומורדות הרים נמוכים עד לגובה 1,800 מטר. באריזונה הוא מצוי בעיקר סביב אזורי סלעים, בהם הוא מסתתר. הנחש מסתתר ביום בין סלעים או במאורות באדמה ויוצא לפעילות בעיקר בלילה, אז הטמפרטורות יורדות. הוא ייראה גם ביום לאחר ירידת גשמים.

הנחש מחפש למזונו בעיקר זוחלים קטנים יותר כמו חומטיים אך בעיקר נחשים אחרים כמו נימוניים וזעמניים קטנים מהסוגים: Tantilla ו-Sonora. הוא קוטל אותם בארסו החזק. כמו מיני הפתן האלמוגי הנחש מטיל עד 3 ביצים הקבורות באדמה.

אם הנחש ירגיש מאוים הוא ינסה להתחפר בחול, אך ישאיר את קצה זנבו מפותל מעט מבחוץ. אם האויב יאחוז בזנב הנחש יפלוט צליל רועם מפתח הביב שלו, צליל המזכיר נפיחה אך שונה ועשוי להרתיע את היריב. אם זה לא יעזור הנחש יכיש והארס שלו עשוי להרוג אדם. עם זאת המפגשים איתו מאוד נדירים ולא ידוע על הרוגים ממנו.

== תת-מינים ==
* Micruroides euryxanthus australis 
* Micruroides euryxanthus euryxanthus
* Micruroides euryxanthus neglectus

==קישורים חיצוניים==

== הערות שוליים ==

קטגוריה:ערכים שבהם תבנית בריטניקה אינה מתאימה
קטגוריה:פתניים
קטגוריה:זוחלים יחידים בסוגם
קטגוריה:בעלי חיים שתוארו ב-1860
קטגוריה:ארצות הברית: זוחלים
קטגוריה:בעלי חיים מדבריים באמריקה הצפונית
רק אתמול נולדה (סרט, 1950)

רק אתמול נולדה (באנגלית: Born Yesterday) הוא סרט דרמה קומית אמריקאי משנת 1950 בבימויו של ג'ורג' קיוקור עם ג'ודי הולידיי, ברודריק קרופורד וויליאם הולדן בתפקידים הראשיים.

התסריט מבוסס על המחזה המצליח רק אתמול נולדה (1946) מאת גרסון קנין שהשתתף בכתיבתו. המחזה מועלה עד היום ברחבי העולם ובישראל.

בשנת 1993 הופק רימייק לסרט בהשתתפות מלאני גריפית, ג'ון גודמן ודון ג'ונסון.

ג'ודי הולידיי זכתה בפרס אוסקר לשחקנית הטובה ביותר ובפרס גלובוס הזהב לשחקנית הטובה ביותר - סרט קומדיה או מוזיקלי והייתה מועמדת לפרס גלובוס הזהב לשחקנית הטובה ביותר - סרט דרמה.

הסרט היה מועמד לפרס אוסקר לעיצוב התלבושות הטוב ביותר, פרס אוסקר לבמאי הטוב ביותר, לפרס אוסקר לסרט הטוב ביותר פרס אוסקר לתסריט המעובד הטוב ביותר.

ב-2012 נבחר הסרט לשימור בארכיון הסרטים הלאומי של ארצות הברית בספריית הקונגרס על היותו בעל חשיבות תרבותית, היסטורית ואסתטית.

==תקציר העלילה==
הארי ברוק (ברודריק קרופורד) הוא טייקון גרוטאות בריון המגיע לוושינגטון ביחד עם בת זוגו בילי דאן (ג'ודי הולידיי) ועורך דינו ג'ים דברי (הווארד סט. ג'ון) כדי לפתח את עסקיו שם על ידי שיחוד חבר קונגרס.

בילי היא ארוסתו מזה שבע שנים. היא חסרת השכלה, נימוס ותרבות ובעלת קול צייצני. הארי נוהג בה בגסות ולעיתים באלימות. הדו-שיח ביניהם מתנהל כל הזמן בצעקות אבל היא ממשיכה להיות איתו מאחר שהוא מעניק לה חיי עושר ומפנק אותה בפרוות מינק. בעצת ג'ים הוא מחתים אותה על המסמכים של כל עסקותיו המפוקפקות מבלי שתדע על מה היא חותמת.

ג'ים מייעץ להארי כי כדי להצליח במגעים עם אנשי הקונגרס החשובים עליו לדאוג שבילי תיראה כאישה תרבותית ומנומסת. הארי מסכים ושוכר את העיתונאי פול ורול (ויליאם הולדן) כדי שיחנך אותה.

פול מלמד את בילי פרקים בהיסטוריה ובפוליטיקה של ארצות הברית, לוקח אותה לביקור בקפיטול, בגלריה הלאומית לאמנות, ספריית הקונגרס ועוד, מביא לה ספרי קריאה ולימוד חשובים ותוך כדי כך גם מתאהב בה.

בילי מתחילה להבין בעזרת פול את מעשיו הפליליים של הארי ובאותו זמן היא מתאהבת בפול המתייחס אליה בכבוד.

היא מסרבת לחתום על מסמכיו של הארי ועושה זאת רק לאחר שהוא כופה זאת עליה באלימות. בעצת ג'ים הוא מציע לה נישואים כי לפי החוק אישה אינה יכולה להעיד נגד בעלה.

בילי בורחת וחוזרת בלוויית פול. היא מודיעה להארי כל רכושו נמצא בידה היות שהיא חתומה עליו וכי תחזיר לו כל שנה חלק מהרכוש בתנאי שיתנהג יפה.

הם עוזבים את הארי וג'ים ההמומים. הסרט מסתיים כשהם נוסעים ושוטר עוצר אותם. השוטר מבקש רישיון נהיגה, פול מגיש לו תעודת נישואים והשוטר מוותר.

==קישורים חיצוניים==

* 
* [https://www.youtube.com/watch?v=J89Hr4ZiIH4 קדימון לרק אתמול נולדה], באתר יוטיוב
* [http://www.tcm.turner.com/tcmdb/title/69435/Born-Yesterday/ רק אתמול נולדה (1950)], באתר TCM

קטגוריה:סרטי 1950
קטגוריה:סרטים אמריקאיים
קטגוריה:סרטים באנגלית
קטגוריה:סרטי שחור-לבן אמריקאיים
קטגוריה:סרטים בשימור ספריית הקונגרס
קטגוריה:סרטי דרמה קומית
קטגוריה:סרטים מבוססי מחזות
קטגוריה:סרטי ויליאם הולדן
הדרון אקזוטי

הדרון אקוזטי (באנגלית: Exotic Hadron) הוא חלקיק תת-אטומי המורכב מקווארקים וגלואונים.

ההדרון האקזוטי אינו תואם את מודל הקוורקים ולא ניתן לסווגו על פיו. על פי מודל הקוורקים, הדרונים הם חלקיקים תת-אטומיים המורכבים מזוגות של קווארק ואנטי קווארק (מזונים) או משלושה קווארקים (בריונים) המוחזקים ביחד על ידי גלואונים הנושאים את הכוח החזק אך הדרונים אקזוטיים מורכבים מיותר משלושה קווארקים.

קיומם של הדרונים אקזוטיים הוכח והוכרז עקב תוצאות חד משמעיות שהתקבלו על ידי ניסוי LHCb הנמצא במרכז לחקר פיזיקת חלקיקים CERN בשווייץ, באפריל 2014.
דגם אחד של [[פנטאקווארק . q מציין קווארק, בעוד ש- q עם קו עליון מציין סימן של אנטיקווארק. הקווים הגליים הם גלואונים, אשר מתווכים את הכוח החזק בין הקווארקים. הצבעים תואמים את מטעני צבע שונים של קווארקים. הצבעים אדום, ירוק וכחול חייבים להיות נוכחים. הקווארק הנותר והאנטיקווארק חייבים לשתף את הצבע התואם ואנטי-צבע (anticolor), במקרה זה הוא נבחר להיות כחול ואנטי-כחול (antiblue) שמוצג כצהוב.]]

== היסטוריה ==
בשנת 1964, שני הפיזיקאים מארי גל-מאן וג'ורג צ'ווייג הציעו את מודל הקווארקים. בנוסף לכך, שניהם הזכירו את האפשרות להוסיף זוג קווארק-אנטי קווארק לתכולת הקווארק המינימלית של מזון או באריון. מאז, פיזיקאים ניבאו את קיומם של סוגים אחרים של הדרונים המורכבים משילובים שונים של קווארקים ואנטי קווארקים. עם התפתחות הכרומודינמיקה הקוונטית, התברר כי אין סיבה לכך שרק צירופים של שלושה קווארקים ואנטי קווארקים יכולים להתקיים. היו השערות רבות והתקיימו ניסויים רבים אבל חלפו 50 שנים עד שפיזיקאים קבלו עדות ניסיונית חד משמעית על קיומם של ההדרונים האקזוטיים.

בשנת 2008, שותפות בל (Belle Collaboration) שמרכזה ביפן דיווחה על העדויות הראשונות לקיומו של החלקיק (Z(4430. הם גילו שיא בפיזור המסה של חלקיקים כתוצאה מדעיכתם של מזוני B. מאוחר יותר, מדעני בל אישרו את קיומו של (Z(4430 במובהקות של 5.2 סיגמה בקנה המידה שבה פיזיקאי החלקיקים משתמשים כדי לתאר את הוודאות של התוצאות.

== הוכחת קיום הדרון אקזוטי ==
בחודש אפריל 2014 התפרסמו תוצאות מניסוי LHCb מדידות שהוכיחו כי החלקיק +(Z(4430 שנצפה לראשונה על ידי שותפות בל (Belle Collaboration), מורכב מארבעה קווארקים <math>c\bar{c}d\bar{u}</math>. לאחר שהם ניתחו למעלה מ-25 אלף דעיכות של מזוני B שנבחרו מתוך נתוני 180 טריליון התנגשויות פרוטונים במאיץ החלקיקים הגדול LHC והמובהקות לאותות היא לפחות 13.9 סיגמה, ללא ספק החלקיק הוא הדרון אקזוטי.

לאחר מכן, בחודש יולי 2015, נקודת המפנה העיקרית של ספקטרוסקופיית באריון אקזוטי הושגה במאיץ החלקיקים הגדול LHC. ניסוי LHCb הצהיר על גילוי שני חלקיקים, הנקראים +(4380)Pc ו- +(4450)Pc, אשר מורכבים מתכולת קווארק מינמלית <math>c\bar{c}uud</math> מה שהופך אותם לפנטאקווארק.

== מועמדים להיות הדרון אקזוטי ==
רשימת החלקיקים המועמדים להדרון אקזוטי:
* (X(3872 התגלה על ידי גלאי בל ב KEK (ארגון לחקר המאיצים באנרגיה גבוהה) ביפן, חלקיק זה היה משוער שונים להיות diquark או מולקולה מזונית .
* (Y(4140 - התגלה על ידי פרמילאב (מעבדת המאיץ הלאומית על שם פרמי) CDF Fermilab במרץ 2009.
* (X(4274- נצפה על ידי LHCb במרכז לחקר פיזיקת חלקיקים CERN .
* (X(4500 - נצפה על ידי LHCb במרכז לחקר פיזיקת חלקיקים CERN .
* (X(4700 - נצפה על ידי LHCb במרכז לחקר פיזיקת חלקיקים CERN .

== ראו גם ==
* מזון אקזוטי
* באריון אקזוטי

== הערות שוליים ==

קטגוריה:האדרונים
מיקרוקוסמוס (CERN)

RF cavity אשר נעשה בו שימוש במאיץ החלקיקים LEP
המיקרוקוסמוס הייתה תערוכה אינטראקטיבית המציגה את העבודה של המרכז לחקר פיזיקת חלקיקים CERN ואת מאיץ החלקיקים הגדול והמורכב ביותר שנבנה אי פעם - מאיץ ההאדרונים הגדול LHC. התערוכה נפתחה לראשונה לציבור בשנת 1990 ונסגרה לצמיתות בספטמבר 2022.
גן המיקרוקוסמוס בו מוצגים מספר גלאי חלקיקים שנעשה בהם שימוש בעבר

== היסטורית התערוכה ==
המיצג הנוכחי נפתח רשמית בינואר 2016. התכנים פותחו על ידי CERN בשיתוף עם צוות העיצוב הספרדי אינדיסולבל.

המיקרוקוסמוס ממוקם בסרן שבקנטון ז'נבה, שווייץ, ליד העיירה מרן.

== מיצגים ==
=== בתוך הבניין ===
התערוכה כוללת מספר מיצגים של המכשירים העיקריים של CERN, מבקבוק המימן, מקור הפרוטונים המוזרקים אל תוך ה-LHC, דרך השלב הראשון בשרשרת המאיצים, המאיץ הקווי Linac 2, עד למודל של ה-LHC, הכולל חלקים מהמגנטים הסופר מוליכים. מבקרים יכולים להשתמש במסכי מגע כדי לראות כיצד ניתן לשלוט במאיץ החלקיקים - דימוי האצה של פרוטון ב-LHC ולהביא אותם להתנגשות בתוך הניסויים.

התערוכה ממשיכה עם דגם בגודל אמיתי של גזרה של גלאי החלקיקים CMS. חלקת המחשוב מציגה חלק ממחשבי אורקל (Oracle) אשר מאחסנים את ה-30 עד 40 פטה בייט של מידע שהניסויים מייצרים כל שנה, אשר ניתנים לניתוח על ידי רשת המחשוב של ה-LHC.

המיצג מכיל גם פריטים היסטוריים נוספים כמו הגשש המרכזי מהגלאי UA1 שעבד בתקופת ה-SPS ב-CERN מ-1981 עד 1984 ועזר לגלות את בוזוני ה-W וה-Z (חלקיקים יסודיים).

=== גן המיקרוקוסמוס ===

*גלאי החלקיקים תא המימן האירופאי הגדול
* RF cavity אשר נעשה בו שימוש במאיץ החלקיקים LEP
* אב טיפוס של מאיץ חלקיקים ישן

<gallery widths="144" heights="144" perrow="3">
מסך הסבר.jpg|alt=מסך בגודל מקרר. על המסך מוצגת אישה שמדברת|ישנם מספר מסכים עם דמויות שהסבירו בשפות שונות על מחקרים מדעיים שנעשו ב-CERN
תא בועות.jpg|טקסט=תא ענק ואפור עם רגליים גדולות שמרחיקות אותו מהקרקע|ממוזער|תא המימן האירופאי הגדול. מוצג בגן התערוכה גן המיקרוקוסמוס מציג מספר מרכיבים גדולים של ניסויים ישנים של CERN.
Microcosm initial accelerator.jpg|ממוזער|אב טיפוס של מאיץ חלקיקים ישן אשר מוצג בגן המיקרוקוסמוס
</gallery>

== קישורים חיצוניים ==

* 
* [https://www.indissoluble.com/ אתר צוות העיצוב אינדיסולבל אשר פיתחו את התכנים בתערוכה]

== הערות שוליים ==

קטגוריה:CERN
תומאס אנדרס

תומאס אנדרס (בגרמנית: Thomas Anders; נולד ב-1 במרץ 1963) הוא זמר גרמני.

== ביוגרפיה ==
אנדרס נולד בקובלנץ ובגיל צעיר החל ללמוד לנגן על פסנתר ולהתעניין בתחום המוזיקה.

הוא למד מוזיקולוגיה, הוצאה לאור ולימודי גרמניה במשך חמישה סמסטרים באוניברסיטת מיינץ במטרה להפוך לעיתונאי בתחום הכותב בענייני מוזיקה אך לאחר פרסומו הפסיק את הלימודים.

ב-1984 החל להתפרסם כחלק מהצמד מודרן טוקינג, הם הוציאו מספר להיטים שזכו להצלחה, ב-1987 הצמד התפרק.

בשנות התשעים החל להופיע כזמר סולו והוציא מספר אלבומים.

ב-2004 ו-2009 הציג את הניקוד של גרמניה באירוויזיון, הוא התמודד על ייצוג גרמניה בתחרות ב-2006 עם השיר "Songs That Live Forever" אך לא נבחר.

מ-1998 ועד 2003 התאחד הצמד מודרן טוקינג מחדש.

ב-2006 מונה לפרופסור לשם כבוד באוניברסיטת קייב.

== קישורים חיצוניים ==

* 

קטגוריה:מודרן טוקינג
קטגוריה:זמרים גרמנים
קטגוריה:מפיקים מוזיקליים גרמנים
קטגוריה:גרמנים שנולדו ב-1963
גרמניה באירוויזיון 2006

גרמניה באירוויזיון 2006 השתתפה עם השיר "No No Never" בביצוע של טקסס לייטנינג.

==לפני האירוויזיון==
===Der deutsche Vorentscheid 2006 – 50 Jahre Grand Prix===
נציג גרמניה לאירוויזיון 2006 נבחר במסגרת ספיישל טלוויזיוני לרגל חגיגות חמישים שנה לאירוויזיון.

התחרות נערכה בתיאטרון "Deutsches Schauspielhaus" בהמבורג.

בתחרות התמודדו שלושה מתחרים, כל אחד מהמתמודדים ביצע בנוסף לשיר גם שיר נוסף שהיה באירוויזיון, דירוגם נבחר על פי תוצאות ההצבעה של הקהל בבית.

בין האורחים באירוע הם נציגי גרמניה לשעבר מישל ולו, כמו כן גם זוכי אירוויזיון לשעבר ליס אסיה, Brotherhood of Man והאחים אולסן.

{|class="sortable wikitable" style="margin: 1em auto 1em auto; text-align:center;"
|- bgcolor="#CCCCCC"
! סדר השמעה !! מבצע !! שיר !! מספר קולות !! מיקום
|-
| 1 || align="left" |תומאס אנדרס|| align="left" | "Songs That Live Forever" || 216,457 || 2
|-
|-bgcolor="gold"
| 2 || align="left" |טקסס לייטנינג|| align="left" | "No No Never" ||365,361 || 1
|-
| 3 || align="left" |ויקי לאנדרוס|| align="left" | "Don't Break My Heart" || 213,139 || 3
|}

==באירוויזיון==

באירוויזיון השיר העפיל אוטומטית לגמר, וסיים במקום ה-15 עם 36 נקודות.

==קישורים חיצוניים==
*[https://www.eurovision.de/geschichte/2006-Deutscher-Vorentscheid-in-Hamburg,hamburg1039.html מידע באתר האירוויזיון]

קטגוריה:גרמניה באירוויזיון
קטגוריה:מדינות באירוויזיון 2006
קטגוריה:2006 בגרמניה
טורופץ

טורופץ (ברוסית: Торо́пец) היא עיר באובלסט טבר שברוסיה.

== היסטוריה ==
טורופץ מוזכרת לראשונה בדיווחים היסטוריים בשנת 1074. באותה תקופה השתייכה העיירה לנסיכות סמולנסק והייתה השנייה בחשיבותה בנסיכות. באזור שנת 1167 ניתנה העיירה לנסיך נפרד, וכך נוצרה נסיכות טורופץ, שהייתה כפופה לנסיכות סמולנסק.

במאה ה-14 עברה העיירה לשליטת הדוכסות הגדולה של ליטא. בשנת 1503 הובסה הדוכסות בקרב, וטורופץ עברה לשליטת איוואן השלישי. בראשית המאה ה-17 נבזזה העיירה בידי צבא פולין ובשנת 1708, כחלק מהרפורמות המנהליות שביצע פיוטר הגדול, טורופץ הוכללה במחוז סנקט פטרבורג.

== היישוב היהודי בעיירה ==
בסוף המאה ה-19 ישבו בעיירה 570 יהודים. בראשית שנות העשרים של המאה העשרים התגוררו בטורופץ כ-1,400 יהודים, שהיוו יותר מעשירית אוכלוסייתה. בטורופץ פעלו בית ספר יהודי ומועדון פועלים יהודי.

בין שתי מלחמות העולם קטן מאוד מספר היהודים בעיר, ובשנת 1939 ישבו בה 500 יהודים בלבד שהיא פחות מ-4%. לאחר הפלישה הנאצית במבצע ברברוסה לברית המועצות ביוני 1941, ב-29 באוגוסט 1941 נכבשה טורופץ על ידי הנאצים. מרבית היהודים נמלטו מזרחה או גויסו לצבא האדום, אך עדיין נותרו בטורופץ כמה עשרות יהודים.

ב-20 בספטמבר 1941 רוכזו היהודים שנותרו בטורופץ, בין 60 ל-80 בני אדם, במעין גטו בבניין של מפעל הפשתן שבפרוורי העיר. הגטו חוסל בסוף שנת 1941, ותושביו הוצאו ממנו ונורו למוות בבור הריגה.

== קישורים חיצוניים ==

* 
* 
*
* 
* 

==הערות שוליים==

קטגוריה:רוסיה: ערים
קטגוריה:קהילות יהודיות שהושמדו בשואה
קטגוריה:מחוז טבר
קטגוריה:יישובים שהוקמו במאה ה-11
בזון

בזון (שם מדעי: Microhierax) הוא סוג של עוף דורס ממשפחת הבזיים. סוג זה נמצא בדרום מזרח אסיה. גודלם הממוצא של מיניו הוא כ-15 סנטימטרים ומשקלם הוא כ-35 גרם.

==מינים==
* בזון הצווארון (Microhierax caerulescens)
* בזון שחור-ירך (Microhierax fringillarius)
* בזון בורנאו (Microhierax latifrons)
* בזון הפיליפינים (Microhierax erythrogenys)
* בזון מנומר (Microhierax melanoleucus)

==קישורים חיצוניים==

קטגוריה:ערכים שבהם תבנית בריטניקה אינה מתאימה
קטגוריה:בעלי חיים שתוארו ב-1874
קטגוריה:טקסונים שתוארו בידי ריצ'רד באולדר שרפ
קטגוריה:בזיים
אוניברסיטת שטוטגרט

אוניברסיטת שטוטגרט (בגרמנית: Universität Stuttgart) היא אוניברסיטה ציבורית בשטוטגרט שמדינת באדן-וירטמברג שבגרמניה. האוניברסיטה נוסדה בשנת 1829 ופועלות בה 10 פקולטות. האוניברסיטה ידועה במיוחד בשל לימודי ההנדסה והתעשייה המתקדמים שבה. מהיווסדה ועד שנת 1967 התקיימו באוניברסיטה לימודים טכניים בלבד. בשנה זו החלו ללמד באוניברסיטה גם תחומים במדעי החברה והרוח. האוניברסיטה חברה בברית TU9 ובוועידת בתי הספר האירופיים לחינוך ומחקר הנדסי מתקדם.

מבין בוגרי האוניברסיטה הידועים ניתן למנות את גוסטב באוארנפיינד, פולקר בק, גוטליב דיימלר, גרהרד ארטל וארנסט היינקל.

==פקולטות==
באוניברסיטה פועלות עשר פקולטות:
* פקולטה לאדריכלות ותכנון עירוני
* פקולטה להנדסה אזרחית וסביבתית
* פקולטה לכימיה
* פקולטה להנדסת אנרגיה, תהליכים וביוטכנולוגיה
* פקולטה למדעי המחשב, הנדסת חשמל, וטכנולוגיית מידע
* פקולטה להנדסת אווירונאוטיקה וגאודזיה
* פקולטה להנדסת תכנון, הנדסת ייצור והנדסת רכב
* פקולטה למתמטיקה ופיזיקה
* פקולטה למדעי הרוח
* פקולטה לניהול, כלכלה ומדעי החברה

== דירוגים בין-לאומיים ==
* דירוג שאנגחאי - מקום 301–400 (2023)
* Times Higher Education - מקום 251–300 (2024)
* דירוג QS לאוניברסיטאות - מקום 312 (2024)

==קישורים חיצוניים==

* 

קטגוריה:גרמניה: אוניברסיטאות ומכללות
קטגוריה:שטוטגרט: מבנים
קטגוריה:ועידת בתי הספר האירופיים לחינוך ומחקר הנדסי מתקדם
קטגוריה:TU9
סמיון רוזנפלד

סמיון רוזנפלד (10 באוקטובר 1922 – 3 ביוני 2019) היה ממשתתפי המרד בסוביבור, ומאחרוני הניצולים ממנו שנותר בחיים.

== קורות חיים ==

רוזנפלד נולד בטרנובקה שבאוקראינה. בילדותו למד בבית ספר יהודי ביידיש. ב-1940, במהלך מלחמת העולם השנייה, גויס לצבא האדום, ליחידת ארטילריה. ב-27 במאי 1942, בזמן שירותו, נרצחה משפחתו לצד כ-2,300 יהודים נוספים, ונקברה בקבר אחים סמוך לכפר בו גדל.

כשנה לאחר גיוסו נפצע ונפל בשבי הגרמני. הוא הופרד מהחיילים שאינם יהודים, ונשלח עם עוד 230 חיילים שבויים יהודים למחנה עבודה במינסק, שם שהה כשנתיים. בספטמבר 1943 נשלח עם עוד 80 יהודים ממינסק למחנה הריכוז וההשמדה סוביבור שבפולין. עם הגעתו למחנה טען כי הוא בעל מקצוע - נגר, וחייו ניצלו. כששאל היכן חבריו, השיב לו אחד השומרים במחנה כי עלו בעשן בארובה. הוא התקשר עם אלכסנדר פצ'רסקי, אותו הכיר עוד מהמאסר במינסק, ולקח חלק בהתקוממות האסירים במחנה ב-14 באוקטובר אותה שנה. על פי התוכנית אמור היה להרוג בגרזן את קצין ה-SS קרל פרנצל, שהיה אחד ממפקדי המחנות הפנימיים בסוביבור. הנגרייה בה עבד תוכננה להיות נקודה אסטרטגית לתחילת המרד, כיוון שצפתה לשער מחנה מספר 1. אולם פרנצל, שאמור היה להגיע לאסוף הזמנה מהנגרייה, לא הגיע לבסוף על פי התוכנית, ורוזנפלד לא הרג אותו. עם זאת, הצליחו המורדים לחסל כ-11 אנשי SS, וכ-300 אסירים הצליחו להימלט. במהלך המנוסה נפגע רוזנפלד ברגלו. ביער התפצלו הבורחים לקבוצות קטנות. לצד דב פרייברג, ברח רוזנפלד כשהוא נע ביערות לכיוון העיירה חלם, שם הצטרפו ליחידת הפרטיזנים של יוסף סרצ'וק. בשלב מסוים הסתתרה הקבוצה בסיוען של שתי נשים פולניות, עד לשחרור העיר על ידי הצבא האדום.

עם הגעת הצבא האדום, ביקש רוזנפלד להתגייס מחדש, והוצב בחטיבה 315. בינואר 1944 נפצע בקרב, אך בפברואר 1945 חזר לשירות והשתתף בקרב על ברלין. באוקטובר 1945 שב רוזנפלד לאוקראינה. רק כ-50 מבורחי המרד בסוביבור שרדו את המלחמה ורוזנפלד ביניהם. המפגש הראשון של שורדי המרד התקיים בביתו של רוזנפלד בהייבורון ב-1973, ובו פגש שוב בפצ'רסקי איתו לא התראה מאז 1943.

ב-24 במרץ 1990 עלה עם משפחתו לישראל והתיישב בתל אביב. באוקטובר 2012 הוקמה ביוזמתו אנדרטה לזכרו של פצ'רסקי סמוך לבית עמיגור לגמלאים, בדרך השלום בתל אביב, בו התגורר רוזנפלד. בטקס חנוכת האנדרטה השתתף שר העלייה והקליטה, יולי אדלשטיין.

ב-16 במאי קיבל משגריר אוקראינה בישראל, גנדי נדולנקו, אות מסדר ההצטיינות מהדרגה השלישית.
לאורך השנים מסר מספר עדויות, ושוחח עם תלמידים על אירועי המרד.

בשנת 2013 הדליק משואה בטקס הנעילה של אירועי יום הזיכרון לשואה ולגבורה בקיבוץ לוחמי הגטאות.

אחרי מותה של סלמה אנגל-וינברג בשנת 2018 הוא היה ניצול סוביבור אחרון שנותר בחיים. ב-3 ביוני 2019 נפטר בבית החולים קפלן, ונטמן בבית העלמין בבני עי"ש.

רוזנפלד עם [[לזר לוברסקי וחניכי הנוער העובד והלומד לצד האנדרטה לזכר מנהיג מרד סוביבור אלכסנדר פצ'רסקי]]

==קישורים חיצוניים==

* 
* 
* 
* 

קטגוריה:בורחים מכליאה על ידי גרמניה הנאצית
קטגוריה:פרטיזנים יהודים מפולין
קטגוריה:ניצולי השואה: פולין
קטגוריה:ניצולי השואה: אוקראינה
קטגוריה:אסירים במחנה ההשמדה סוביבור
קטגוריה:יהודים אנשי הצבא האדום במלחמת העולם השנייה
קטגוריה:סובייטים שנשבו במלחמת העולם השנייה
קטגוריה:מקבלי עיטור המלחמה הפטריוטית הגדולה
קטגוריה:יהודים בשואה: אוקראינה
קטגוריה:עולים בשנות ה-1990
קטגוריה:ישראלים ילידי אוקראינה
קטגוריה:ישראלים שנולדו ב-1922
קטגוריה:ישראלים שנפטרו ב-2019
היימווהר

מצעד ראווה של ההיימווהר
ההיימווהר (גרמנית: Heimwehr, מילולית: שומרי הבית) שכונו לעיתים גם היימטשוץ (גרמנית: Heimatschutz, מילולית: מגונני הבית) היו קבוצה פרא-צבאית לאומנית שפעלה באוסטריה בשנות ה-20 וה-30, ודמתה בשיטותיה ובתפיסת עולמה לפרייקורפס הגרמנים. על אף התנגדותו לדמוקרטיה, שימר הארגון גם זרוע פוליטית בשם היימטבלוק אשר שיתף פעולה עם הממשלה השמרנית של אנגלברט דולפוס. ב-1936 התאחד הארגון אל תוך מפלגת חזית המולדת האוסטרית בהוראת קורט שושניג, והוקמה מיליציה חדשה, נאמנה למשטר, ה'פרונטמיליץ'.

ההיימווהר הוקמה על ידי חיילים אוסטרים משוחררים לאחר מלחמת העולם הראשונה כמיליציה מאורגנת באופן רופף, במטרה להגן על גבולות אוסטריה. בדומה לפרייקורפס בתחילתן, ההתארגנות נעדרה הנהגה מרכזית ופוליטית בתחילה. בקרינתיה, למשל, החלה ההתארגנות על מנת להתגונן מיחידות סלובניות ויוגוסלביות. איגנץ סייפל, פעיל המפלגה הנוצרית-סוציאלית האוסטרית ארגן את הקבוצות מחדש, ככוח נגד לשוצבונד הסוציאליסטי. ההיימווהר היו בין הגורמים לפרוץ מהומות יולי 1927, ובין הכוחות שפעלו לדכאן. תו הזיהוי של אנשי ההיימווהר היה כובע ירוק ובו נוצת תרנגול שחורה.

בשנות ה-30 התאחדו הקבוצות גם סביב בסיס שמרני לאומני אוסטרי, דחייה של הדמוקרטיה הליברלית ושל הרעיונות המרקסיסטיים, ושאיפה לשלטון אוטוקראטי. הלאומנות האוסטרית בידלה אותם מהתפיסה הפאן-גרמנית של אנשי המפלגה הנאצית האוסטרית. ההיימווהר ביקשו לשמור על אוסטריה עצמאית, ולעיתים אף נרשמו עימותים בינם לבין כוחות נאציים.
אנגלברט דולפוס במדי ההיימווהר, והכובע עם נוצת התרנגול.

עם זאת, לאחר שדולפוס הקים את מפלגת חזית המולדת ב-1934 הצליח לכנס תחת הנהגתו גם את ההיימווהר ואיחד אותה עם ארגונים פרא-צבאיים ימניים אחרים, בסיועו של מנהיג ההיימווהר ארנסט רודיגר סטארמברג. בתוך החזית הייתה השפעת ההיימווהר הלאומיים-אוסטרים פחותה ביחס לגישה הפאן-גרמנית השלטת. יורשו של דולפוס, קורט שושניג, הטמיע ב-1936 את שאריות המנגנונים העצמאיים של ההיימווהר בחזית. ארנסט סטארמברג נותר מחוץ לסדר השלטוני החדש, בניסיון לשים קץ ליריבויות בין צבאות פרטיים.

==קישורים חיצוניים==

* 

קטגוריה:אוסטריה: היסטוריה
קטגוריה:צבאות לא סדירים
Bionic

Bionic (בעברית: בִּיוֹנִי, מעוצב: Bi~ΟΠ~iC) הוא אלבום האולפן השישי של הזמרת האמריקאית כריסטינה אגילרה, אשר יצא לאור ב-4 ביוני 2010, על ידי חברת התקליטים RCA. מתוך האלבום יצאו חמשת הסינגלים; "Not Myself Tonight", "Woohoo", "You Lost Me" ו-"I Hate Boys".

האלבום עצמו נכנס אל המקום ה-1 במצעד האלבומים הבריטי.

== רקע והפקה ==
האלבום הופק על ידי כמה מפיקים מוזיקליים, ביניהם סיה, אסתר דין, סמואל דיקסון, ג'ון היל, קלוד קלי וכריסטופר סטיוארט. ובהתאם, מכיל שירים בסגנון רית'ם אנד בלוז, פיוצ'רפופ ואלקטרופופ.

איגוד תעשיית ההקלטות האמריקאי העניק לאלבום את תואר הזהב, עם מכירות של כחצי מיליון עותקים במדינה.

==רשימת רצועות==

== מיקומי שיא ==

== נתוני מכירות ==
{| class="wikitable sortable"
!מקום
!תארים
!מכירות
|-
!אוסטריה (IFPI Austria)
|זהב
|10,000
|-
!אוסטרליה (ARIA)
|זהב
|35,000
|-
!ארצות הברית (RIAA)
|זהב
|500,000<small></small>
|-
!בריטניה (BPI)
|כסף
|60,000
|-
!יוון (IFPI Greece)
|זהב
|3,000
|-
| colspan="3" |<small> מכירות + הזרמת מדיה בלבד</small>
|}

==קישורים חיצוניים==

== הערות שוליים ==

קטגוריה:ערכים שבהם תבנית בריטניקה אינה מתאימה
קטגוריה:אלבומי כריסטינה אגילרה
קטגוריה:אלבומים באנגלית
קטגוריה:אלבומים בספרדית
קטגוריה:אלבומים שהופקו על ידי לינדה פרי
קטגוריה:אלבומים שהופקו על ידי מקס מרטין
קטגוריה:אלבומים שהגיעו למקום הראשון במצעד האלבומים הבריטי
קטגוריה:אלבומי זהב באוסטרליה
נקודת ווטרבואוט

נקודת ווטרבואוט (באנגלית: Waterboat Point - מילולית: נקודת הסירה; בספרדית: Península Munita - מילולית: חצי אי הסירה) הוא הקצה המערבי הנמוך ביותר של חצי האי המצוי בין מפרץ פאראדייס לבין מפרץ אנדרוורד בחוף המערבי של ארץ גרהאם שבאנטארקטיקה.

הנקודה היא חצי אי בחלקה ואי בחלקה, והיא מופרדת מהיבשה רק בשעות הגאות (ובשעות השפל היא חצי אי).

הבסיס האנטארקטי הצ'יליאני גונזלס וידלה ממוקם בחצי האי.

== היסטוריה ==
=== גילוי ומיפוי הנקודה ===

החוף נסקר לראשונה על ידי המשלחת האנטארקטית הבלגית בשנת 1898.

=== מקור השם ===

שמו של חצי האי נותן לו על ידי תומאס וו. באגשווה (Thomas W. Bagshawe), ומקסים סי. לסטר (Maxime C. Lester) שהתגוררו בבקתה על האי (שנבנתה מסירה הפוכה) בין ינואר 1921 - ינואר 1922, וחקרו ומיפו את האזור.

== אתר היסטורי ==

שרידי הבקתה והסירה הוכרזו כאתר היסטורי במסגרת אמנת אנטארקטיקה, בעקבות הצעה של הממלכה המאוחדת וצ'ילה.

== לקריאה נוספת ==
<div class="mw-content-ltr">• Bernard Stonehouse, [https://www.cambridge.org/core/journals/polar-record/article/historic-hut-site-at-waterboat-point-antarctica/A316E119C040EDAA8860276D23DE0827 Historic hut site at Waterboat Point, Antarctica], Polar Record, Volume 27, Issue 163, https://doi.org/10.1017/S0032247400013152 Published online: 27 October 2009</div>

== קישורים חיצוניים ==

* [https://geonames.usgs.gov/apex/f?p=gnispq:5:0::NO::P5_ANTAR_ID:16298 נקודת ווטרבואוט] באתר הסקר הגאולוגי של ארצות הברית
* [https://data.aad.gov.au/aadc/gaz/scar/search_names_action.cfm?search_text=15767&feature_type_code=0&country_id=0&relic_options=include_relics&north=-45.0&south=-90.0&west=-180.0&east=180.0&search_near=&radius=0.5&gazetteers=SCAR נקודת ווטרבואוט] באתר הגאזט האנטארקטי המשווה SCAR של ממשלת אוסטרליה
* [https://www.antarctic.eu/photos-videos-panoramas/antarctic-panoramas/waterboat-point.html מידע גאוגרפי ותצלומי האתר] באתר "אנטארקטיקה" של האיחוד האירופי
* [https://www.ats.aq/devAS/info_measures_listitem.aspx?lang=e&id=208 ההכרזה על האתר כאתר היסטורי]
* 
* 

== הערות שוליים ==

ווטרבואוט
ווטרבואוט
ווטרבואוט
עכסן פסיפי

עכסן צעיר מתת-המין Crotalus oreganus helleri
עכסן פסיפי או עכסן מערבי (שם מדעי: Crotalus oreganus) הוא מין של נחש ארסי מהסוג עכסן המצוי במערב אמריקה הצפונית, מדרום-מערב קנדה, לאורך מערב ארצות הברית ועד צפון מקסיקו בסמוך לחופי האוקיינוס השקט ומכאן שמו.

== מאפיינים ==
רוב העכסנים מגיעים לאורך של מטר אחד בממוצע אך הפרט הגדול ביותר מתת-המין C. o. oreganus, הגיע לאורך של 162.6 ס"מ. העכסן בעל קשקשים נוקשים בצבע אפור-כהה, אפרפר, חום-בהיר, צהוב, ורדרד או צהוב חיוור עם רצועות כהות יותר, בעיקר חומות, שבפרטים הצעירים יוצרת צורת פסים המובלטים בעיקר באזור העכס. ככל שהנחש מתבגר הוא נדרש פחות להבלטת העכס וצבעו הופך לצהוב-זהוב. הבטן בהירה יותר בצבע צהוב-קרם וחסרת פסים. לנחש זה חרטום רחב, נחיריים זקורות ועיניים שחורות גדולות שלאורכם עובר פס כהה עד אמצע הלחי.

הנחש מצוי לאורך מערב אמריקה מקולומביה הבריטית בקנדה, דרך ארצות הברית בוושינגטון, אורגון, דרום ומערב איידהו, קליפורניה, נבאדה, יוטה, אריזונה ובמרכז ניו מקסיקו ודרומה לצפון מקסיקו בבאחה קליפורניה ועד באחה קליפורניה הדרומית. הנחש מצוי במגוון בתי גידול, חלקם צחיחים מאוד עד גובה 2,500 מטר. הנחש גם יכול לשחות מצוין, מה שאפשר לו להגיע למספר איים באוקיינוס השקט.

עכסן זה יוצא בשעות הקרירות של בין הערביים והערב לציד ומחפש מיני עכברים, חולדות ושאר מכרסמים וגם ארנבים, מיני עופות וגוזליהם, זוחלים וכמה דו-חיים. הצעירים אוכלים גם חרקים. הנחש אורב לטרפו בעמדה פסיבית ותוקף בעזרת שיני הארס הגדולות שלו. נחש זה משריץ עד 25 צאצאים.

אם הנחש ופתע מתוקף כמו דורס הוא יכשכש בעכס שלו בפראות וינסה להרתיע אותו. אם זה לא עוזר הוא יכיש את האויב. הארס שלו מזכיר ארס של עכסן מוהאבי, הקטלני יותר והוא בעל מינון גבוה של רעלנים ובעיקר רעלני דם, הפוגעים בקרישה וכן תוקף את העצבים, מה שעלול להוביל לשיתוק. עם זאת ישנם מעט נפגעים מהעכסן עקב האזהרה שהוא נותן ועקב קבלת הנפגעים נסיוב רפואי בזמן, זאת למרות שהוא חי בחפיפה גבוהה למגורי האדם ואף נמשך אליהם אחרי המכרסמים החיים בהם.

===תת-מינים===
לנחש זה ישנם 6 תת-מינים:
* Crotalus oreganus abyssus
* Crotalus oreganus caliginis
* Crotalus oreganus concolor
* Crotalus oreganus helleri - לעיתים מופרד למין עצמאי
* Crotalus oreganus lutosus
* Crotalus oreganus oreganus

==קישורים חיצוניים==

== הערות שוליים ==

קטגוריה:בעלי חיים שתוארו ב-1840
קטגוריה:טקסונים שתוארו בידי ג'ון אדוארדס הולברוק
קטגוריה:צפעוני גומה
קטגוריה:ארצות הברית: זוחלים
קטגוריה:קליפורניה: בעלי חיים
קרייט מלאי

קרייט מלאי (שם מדעי: Bungarus candidus), הידוע גם בשם קרייט כחול, הוא מין של נחש ארסי בן הסוג קרייט שבמשפחת הפתניים החי לאורך דרום-מזרח אסיה בין תאילנד, קמבודיה, וייטנאם, סינגפור, מלזיה ועד לאיים סומטרה, ג'אווה ובאלי שבאינדונזיה.
== מאפיינים ==
קרייט זה בעל צבעי שחור, אפור כהה או כחול כהה-לבן מפוספסים כשחלק הגוף הקדמי בעל פסים כהים מעט יותר ארוכים (לרבות הראש השחור מלמעלה למעט השפתיים) והקצה התחתון בעל פסים לבנים יותר ארוכים. ישנם בערך 27–34 פסים בממוצע, כשפרטים צעירים בעלי פסים בהירים גדולים יותר. אורכו מגיע ל-155 ס"מ עם זנב באורך 16 ס"מ. מטרת הצבעים היא להיות צבעי אזהרה המורים לטורפים שהנחש ארסי ביותר.

נחש זה הוא שוכן יערות וג'ונגלים בתחומי תפוצתו עד לגובה 1,200 מטרים. הוא נפוץ גם בביצות, גדות נהרות ואזורים מוצפים כמו שדות אורז או אף בחוות חקלאיות. הנחש נחבא אל הכלים ונרתע מאזורים חשופים לשמש ובדרך כלל יוצא לציד בלילה. מזונו העיקרי הוא נחשים אחרים וכן לטאות כמו חומטיים או צפרדעים. נקבת הנחש מטילה בגומות באדמה 4–10 ביצים. הצאצאים הבוקעים קטלניים כבר מהבקיעה.

הקרייט ידוע בארסו החזק שעל פי מדד LD50 על עכברים מגיע ל-0.1 מ"ג/ק"ג. הארס מורכב מרעלנים הפוגעים בקרישת הדם ובפעילות העצבים וגורם לכאבים, הזעות, שיתוקים, דימומים פנימיים ולבסוף למוות. סבירות המוות היא 60-70% מהתקריות. עם זאת לארס ישנו נסיוב היכול להציל את המוכש.

==קישורים חיצוניים==

==הערות שוליים==

קטגוריה:טקסונים שתוארו בידי קארולוס ליניאוס
קטגוריה:פתניים
קטגוריה:מלזיה: זוחלים
קטגוריה:אינדונזיה: זוחלים
קטגוריה:זוחלים ביערות הגשם של דרום-מזרח אסיה
קטגוריה:בעלי חיים שתוארו ב-1758
Burlesque (פסקול)

Burlesque: Original Motion Picture Soundtrack (בעברית: בורלסק) הוא פסקול משותף של הזמרות האמריקאיות כריסטינה אגילרה ושר מתוך הסרט "בורלסק" (2010). הוא יצא לאור ב-19 בנובמבר 2010, בהוצאת חברת התקליטים RCA רקורדס, במקביל לעליית הסרט לאקרנים.

זהו האלבום הראשון של שר שמכיל מוזיקה מקורית, כמעט עשור לאחר אלבומה האחרון (2001).

הפסקול שואב רבות מסגנון הג'אז שהיה אופייני במופעי בורלסק ומכיל בעיקר שירים של אגילרה שמזכירים את הסגנון של אלבומה המצליח (2006), ושונים לחלוטין מהשירים באלבומה (2010) שהופץ במקביל באותם הימים של "בורלסק".

הפסקול הגיע למקום הראשון במצעד הפסקולים.

==רשימת רצועות==

== מיקומי שיא ==

== נתוני מכירות ==
{| class="wikitable sortable"
!מקום
!תארים
!מכירות
|-
!אוסטרליה (ARIA)
|פלטינה
|70,000
|-
!ארצות הברית (RIAA)
|זהב
|707,000
|-
!בריטניה (BPI)
|כסף
|60,000
|-
!יפן (RIAJ)
|זהב
|100,000
|-
!קנדה (Music Canada)
|זהב
|40,000
|}

== היסטוריית יציאות ==
{| class="wikitable"
!מדינה
!תאריך יציאה
!פורמט
!חברת תקליטים
!מקור
|-
!בלגיה
| rowspan="9" |19 בנובמבר 2010
| rowspan="8" |הורדה דיגיטלית
| rowspan="8" |סקרין גמס • אינק
|
|-
!צרפת
|
|-
!גרמניה
|
|-
!נורווגיה
|
|-
!פורטוגל
|
|-
!ספרד
|
|-
!בריטניה
|
|-
!ארצות הברית
|
|-
!גרמניה
| rowspan="3" |תקליטור
| rowspan="3" |תקליטי RCA
|
|-
!בריטניה
| rowspan="2" |22 בנובמבר 2010
|
|-
!ארצות הברית
|
|}

==קישורים חיצוניים==

== הערות שוליים ==

קטגוריה:פסקולים מ-2010
קטגוריה:אלבומי כריסטינה אגילרה
קטגוריה:אלבומי שר
קטגוריה:אלבומים משותפים
קטגוריה:פסקולי סרטים
קטגוריה:פסקולים באנגלית
קטגוריה:אלבומים שהופקו על ידי מקס מרטין
קטגוריה:אלבומי זהב באוסטרליה
קטגוריה:אלבומי חברת RCA רקורדס
גומצן האבו

גומצן האבו (שם מדעי: Protobothrops flavoviridis) הוא מין של נחש ארסי מתת-המשפחה צפעוני גומה שבמשפחת הצפעיים, המצוי אך ורק באיי ריוקיו שביפן.

מין נחש זה מגיע לאורך 120-150 ס"מ כשהשיא מגיע לאורך 240 ס"מ. הוא בעל קשקשים בצבע צהוב עד ירוק-זית עם רצועות אפורות, דמויות טבעות מעליהם. הראש רחב, בהיר ובעל עיניים כתומות בולטות והלסתות לבנות. נחש זה בדומה למרבית הגומצנים בעל גומות בקרבת עיניו העוזרות לו לחוש בטרף בעל חום גוף קבוע.

הנחש מצוי רק באיי ריוקיו, לרבות באוקינאווה ובאי אממי וגם על כמה איים וולקניים קטנים. הנחש חי בעיקר ביערות דקלים ובין שדות חקלאיות. הוא מצוי גם על קירות סלעיים שונים ובמערות. זהו מין קרקעי, אף שהוא יכול גם לטפס והוא פעיל בלילה, אז הוא יוצא לצוד מכרסמים וזוחלים קטנים יותר ממארב. הגומצן בשונה ממינים אחרים של גומצנים איננו משריץ ולדות אלא מטיל בעונת הרבייה עד 18 ביצים באדמה.

אוכלוסיית הגומצן אולי פחתה מעט עקב הבאה של נמיות אסיתיות כדי לצמצם את אולוסייתו. כמו כן פרטי גומצנים נתפסים כדי להתאכסן ביין נחשים, הנחשב לבעל תכונות מרפא.

גומצן זה נמצא בקרבה רבה לאדם, בעיקר באיי אממי, שם הסיכוי להכשה הוא 2 ל-1,000. עם זאת אחוז המוכשים למוות הוא פחות מ-1%. הארס של נחש זה פועל בעוצמה גבוהה ויכול לגרום לכאבי בטן, בחילות, הקאות, לחץ דם מזורז ולעיתים גם למוות. עם זאת ברוב המקרים הקורבן מקבל טיפול רפואי בזמן. אף על פי כן הקורבן יכול להיוותר נכה וללא האיברים שהוכשו.

==קישורים חיצוניים==

קטגוריה:בעלי חיים שתוארו ב-1861
קטגוריה:טקסונים שתוארו בידי אדוארד הלוול
קטגוריה:צפעוני גומה
קטגוריה:יפן: מינים אנדמיים
קטגוריה:יפן: זוחלים